ଓମ୍ ଶାନ୍ତି ଓମ୍ ରୁ କ୍ୟାରିୟର ଆରମ୍ଭ କରିଥିବା ଦୀପିକା ପାଦ୍ୟୁକୋନଙ୍କ ଅଭିନୀତ ଅଧିକାଂଶ ଫିଲ୍ମ ୧୦୦ କୋଟିରୁ ଊଦ୍ଧ୍ୱର୍ ବ୍ୟବସାୟ କରିଛି । ମୃଗ ପରି ନୟନ ଯୁଗଳ, ସରୁ ଅଣ୍ଟା, ସୁମଧୁର ସ୍ୱର, ଆକର୍ଷଣୀୟ ଉଚ୍ଚତା, ଘନ କଳା କେଶ ଗୁଚ୍ଛ, ପୂରିଲା ପୂରିଲା ଗାଲରେ ହସି ଦେଲା କ୍ଷଣି ସ୍ପଷ୍ଟ ପ୍ରତୀୟମାନ ହେଉଥିବା ମନଲୋଭା ଭଉଁରୀ ପାଇଁ ଯୁବବର୍ଗଙ୍କ ପ୍ରଥମ ପସନ୍ଦ ପାଲଟିଛନ୍ତି ଦୀପିକା । ସୁନ୍ଦର ଚେହେରା ସାଙ୍ଗକୁ ଜବରଦସ୍ତ ଅଭିନୟ ତାଙ୍କୁ ବଲିଉଡ୍ ରେ ଅଗ୍ରଣୀ ଅଭିନେତ୍ରୀ ହେବାରେ ସହାୟକ ହୋଇଛି । ଆସନ୍ତୁ ଜାଣିବା ତାଙ୍କର ଫିଟନେସ ସିକ୍ରେଟ୍ସ ସମ୍ବନ୍ଧରେ ।
ପ୍ରତି ଦିନ ଛଅ ଥର ଅଳ୍ପ ଅଳ୍ପ ଖାଇଥାନ୍ତି ଦୀପିକା । ଫାଇବର, ପ୍ରୋଟିନ୍, ଏମେଗା-୩ ଫ୍ୟାଟି ଏସିଡ୍, ଭିଟାମିନ୍ ଏବଂ ମିନେରାଲ ଆଦି ଖାଦ୍ୟସାର ନିତିଦିନିଆ ଖାଦ୍ୟଥାଳିରେ ସାମିଲ କରିଥାନ୍ତି ସେ । ସୁଟିଂରେ ବ୍ୟସ୍ତତା କାରଣରୁ ଯଦି ଖାଇବାରେ ଅସୁବିଧା ହୁଏ ତେବେ ଫଳ ରସ, ପଇଡ ପାଣି, ବଟର ମିଲ୍କ ଏବଂ ପାଣି ପିଇ ଶରୀର ଆର୍ଦ୍ରତା ବଜାୟ ରଖିଥାନ୍ତି ଏହି ପ୍ରତିଭାବାନ୍ ଅଭିନେତ୍ରୀ । ରାତ୍ରି ଭୋଜନରେ କେବେବି ଭାତ ଖାଆନ୍ତି ନାହିଁ ଦୀପିକା ।
